
Hei,
Takk for muligheten til å gi innspill.
Jeg er del av en familie med yrkesfiskere og hobbyfiskere i 4 generasjoner som har stor interesse og erfaring med hummerfiske.
Ryggskjoldlengde:
· Vi er positive til å gå over til måling av ryggskjoldlengde.
Lik regulering i hele landet:
· Skal det innføres lik forvaltning i hele landet så er det behov for å se på helheten i dagens regulering. 
Minstemål og maksimalmål:
· Vi anbefaler å øke minstemålet til 100mm 
· Vi anbefaler å øke maksimalmålet til 120-130mm
Dagens norske minstemål tilsvarer omtrent 89 millimeter ryggskjoldlengde.
Havforskningsinstituttet anbefaler 90 millimeter. Ved denne størrelsen forventes mer
enn 80 prosent av hunnene og mer enn 90 prosent av hannene å være
kjønnsmodne.
Paradoksalt nok betyr det at vi begynner å høste av hummeren like før eller akkurat i
det den har fått mulighet til å formere seg. Det vil si at minstemålet faktisk er svært
liberalt hvis hensikten er en økt bestand.
100mm tilsvarer en lengde på ca.27,5 cm. Dvs. Bare et par centimeter mer enn det
Havforskningsinstituttet anbefaler. Men den ekstra tiden i sjøen gir hummeren
mulighet til å vokse og delta i flere gyteperioder før den kan høstes.
Og større hummer betyr også mer vekt og fangstverdi per individ.
En hummer på rundt 25 centimeter veier omtrent et halvt kilo. En hummer på 27-28
cm centimeter veier ca. 30% mer. Noen ekstra centimeter gir altså ikke bare litt mer
hummer. Det kan gi betydelig mer kjøtt og tilsvarende økt verdi per individ.
For fiskeren betyr det at den samme mengden mat eller kroneverdi kan hentes ut
med færre individer. For bestanden betyr det at flere hummere kan få bli værende i
sjøen og reprodusere seg tilsvarende lengre.
Spøkelsesredskap:
· Det er behov for å gjøre noen regulatoriske tiltak for å redusere spøkelsesteiner. Det er stor skepsis for å trekke andres teiner blandt folk flest, I Sverige har de en periode før hummerfiske der det er forbud mot teiner i sjøen, det gir mulighet for at alle teiner som er gjenglemt eller mister gjennom sommeren og året kan fjernes. Det er veldig mye mer effektivt en å ensidig jobbe med å ta opp teiner med dykkere og ROV.

Fisketid:
Vi ser ingen grunn til at hobbyfiskere trenger 2 mnd på å fiske hummer til eget bruk. Hvis fisket varer så lenge vil innføring av kvoter bare resultere i at reglene omgås, da det ofte er flere personer i et fiskelag. dagens lange fiske innebærer at det somregel alltid kommer en storm eller to der masse teiner mistes og blir spøkelsesredskaper.
En mnd. burde være mer en nok for å få hummer hjem. Så kan dere heller utvide fisketiden hvis bestanden tar seg betraktelig opp. Redusert fisketid er en regel som er enkel og billig å håndheve og det blir færre teinedøgn som gir mindre sjangs for uvær og tap av redskap.

